Id-Deċiżjoni tal-Kummissjoni
tat-3 ta' Settembru 1997
fuq il-bidliet għall-istimi tal-Prodott Gross Nazzjonali (GNP) ta' l-Istati Membri għall-iskop li tkun implimentata d-Direttiva tal-Kunsill 89/130/KEE, Euratom, fuq l-armonizzazzjoni tal-kumpilazzjoni tal-prodott gross nazzjonali bi prezzijiet tas-suq
(Test b'relevanza għaż-ŻEE)
(97/619/KE, Euratom)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat it-Trattat li jistabbilixxi l-Komunità Ewropea dwar l-Enerġija Atomika,
Wara li kkunsidrat id-Direttiva tal-Kunsill 89/130/KEE, Euratom, tat-13 ta' Frar 1989 fuq l-armonizzazzjoni tal-kumpilazzjoni tal-prodott gross nazzjonali bi prezzijiet tas-suq [1],
Billi huwa meħtieġ li jkunu żgurati l-paragunabbilità, il-fiduċja u l-eżawriment tal-prodott gross nazzjonali bi prezzijiet tas-suq;
Billi l-kisba ta' dawn l-għanijiet jagħmilha importanti li jkunu stabbiliti termini perentorji għat-trasmissjoni ta' kwalunkwe bidliet fl-istimi tal-prodott gross nazzjonali fuq il-punti li kienu ġew notifikati qabel l-implimentazzjoni ta' din id-deċiżjoni, bis-saħħa ta' l-aħħar sentenza ta' l-Artikolu 10(8) tar-Regolament tal-Kunsill (KEE, Euratom) Nru 1552/89 tad-29 ta Mejju 1989 li jimplimenta d-Deċiżjoni 88/376/KEE, Euratom dwar is-sistema tar-riżorsi proprji tal-Komunità [2], sabiex il-Kummissjoni tkun tista' tagħti l-opinjoni tagħha fuq dawn il-punti;
Billi l-lista tax-xogħol li għad baqa' xi jsir mill-Istati Membri, mogħtija fl-Annessi A u B, tirrigwarda r-riservi li s'issa għadhom ma tneħħewx b'mod uffiċjali mill-Kummissjoni, għalkemm ftit mix-xogħol relatat tlesta u r-riżultati ġew mgħoddija lill-Kummissjoni;
Billi l-miżuri li hemm previsti f'din id-Deċiżjoni huma skond l-opinjoni tal-Kumitat li twaqqaf bl-Artikolu 6 tad-Direttiva 89/130/KEE, Euratom,
ADOTTAT DIN ID-DEĊIŻJONI:
Artikolu 1
It-termini perentorji għat-trasmissjoni, lill-Kummissjoni, ta' kwalunkwe bidliet fl-istimi tal-prodott gross nazzjonali (GNP) jew kwalunkwe informazzjoni metodoloġika addizzjonali li turi b'mod ċar li r-riservi konċernati m'għadhomx aktar relevanti, fuq il-punti notifikati qabel l-implimentazzjoni ta' din id-Deċiżjoni, bis-saħħa ta' l-aħħar sentenza ta' l-Artikolu 10(8) tar-Regolament tal-Kunsill (KEE, Euratom) Nru 1552/89, u ta' l-informazzjoni relatata, ġew iffissati għall-1 ta' Ottubru 1998.
Il-punti li ġew notifikati jidhru fl-annessi A u B ta' din id-Deċiżjoni.
It-modifiki magħmula mill-Istati Membri għandhom ikunu trasmessi lill-Kummissjoni bil-kalkoli u l-ispjegazzjonijiet kollha meħtieġa li jappoġġjawhom.
Iżda għall-Awstrija, il-Finlandja u l-Isvezja it-terminu perentorju għat- trasmissjoni ta' modifiki dwar il-punti notifikati fl-annessi A u B huwa l-1 ta' Ottubru 1999.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fit-3 ta' Settembru 1997.